AIŠKINAMASIS RAŠTAS

Dėl Molėtų rajono savivaldybės tarybos 2020 m. gegužės 28 d. sprendimo Nr. B1-137 „Dėl Molėtų rajono savivaldybės nevyriausybinių organizacijų tarybos nuostatų patvirtinimo ir finansuotinų nevyriausybinių organizacijų veiklos sričių 2020-2022 metams nustatymo“ pakeitimo ir Molėtų rajono savivaldybės nevyriausybinių organizacijų tarybos sudarymo

1. **Parengto tarybos sprendimo projekto tikslai ir uždaviniai:**

Šiuo metu Molėtų rajono savivaldybėje veikia Molėtų rajono savivaldybės nevyriausybinių organizacijų taryba ir Molėtų rajono bendruomeninių organizacijų taryba. Iš dalies jos dubliuoja viena kitos funkcijas. Dalis vienos tarybos narių yra ir kitos tarybos nariais. Lietuvos Respublikos nevyriausybinių organizacijų plėtros įstatymas ir Lietuvos Respublikos bendruomeninių organizacijų plėtros įstatymas numato galimybę Bendruomeninių organizacijų tarybos funkcijas perduoti Nevyriausybinių organizacijų tarybai. Tam reikalingas daugiau negu pusės rajono bendruomeninių organizacijų pritarimas. Toks pritarimas buvo gautas iš 19 savivaldybėje veikiančių bendruomeninių organizacijų. Funkcijų perdavimui pritarė Ambraziškių, Suginčių, Bijutiškio, Joniškio, Videniškių, Juočių, Mindūnų, Toliejų, Dapkūniškių, Balninkų, Luokesos, Alantos, Bekupės, Skudutiškio, Verbiškių, Giedraičių bendruomenių centrai, Kuolakasių kaimo ir Alantos dvaro bendruomenės, tradicinių amatų centras „Meniškas kaimas“. Todėl šiuo sprendimo projektu siūloma perduoti Bendruomeninių organizacijų tarybos funkcijas Nevyriausybinių organizacijų tarybai ir pakeisti Molėtų rajono savivaldybės nevyriausybinių organizacijų tarybos nuostatus, kur būtų numatyta ir nauja tarybos sudarymo tvarka.

Kadangi jau yra pasibaigusios abiejų tarybų kadencijos, šiuo sprendimu siūloma sudaryti naujos sudėties Molėtų rajono savivaldybės nevyriausybinių organizacijų tarybą, į kurią aštuonis savo atstovus delegavo 2022 m. balandžio 12 d. vykęs Molėtų rajono savivaldybės nevyriausybinių ir bendruomeninių organizacijų susirinkimas.

Tikslas – pakeisti Molėtų rajono savivaldybės nevyriausybinių organizacijų tarybos nuostatus ir sudaryti Molėtų rajono savivaldybės nevyriausybinių organizacijų tarybą.

1. **Siūlomos teisinio reguliavimo nuostatos:**

 Sprendimu įteisinamas Molėtų rajono bendruomeninių organizacijų tarybos funkcijų perdavimas Molėtų rajono savivaldybės nevyriausybinių organizacijų tarybai ir nauja Molėtų rajono savivaldybės nevyriausybinių organizacijų tarybos sudėtis.

1. **Laukiami rezultatai:**

Sudaryta nauja Molėtų rajono savivaldybės nevyriausybinių organizacijų taryba ir sąlygos efektyviau šiai tarybai veikti.

1. **Lėšų poreikis ir jų šaltiniai:**

 Lėšų poreikio nėra.

1. **Kiti sprendimui priimti reikalingi pagrindimai, skaičiavimai ar paaiškinimai.**